Vaatamata 2002. aasta suvel tekkinud tormikahjustustele, mis tõstis metsamaterjalina realiseeritud puidu osakaalu, turule müügiks suunatud arvestuslangi kogumaht siiski ei suurenenud. 2002. aastal müüs RMK kasvava metsana 0,73 miljonit tihumeetrit, keskmise hinnaga 185 krooni tihumeeter. Metsamaterjalina müüs RMK 1,87 miljonit tihumeetrit puitu, keskmise hinnaga 396 krooni tihumeeter. Tulu muudest tegevustest (sh puidu transport, metsaistutusmaterjali müük, jahindus) oli kokku 66  miljonit krooni.